Vestlus kujunes huvitavaks ja kohati väga lõbusaks. Jahimehed on eluterve maailmavaatega ja huumorist lugupidav rahvas.  Räägiti peamiselt uuest jahiseadusest ja tehti ettepanekuid, mis vajaks muutmist ja mida ei tohiks mitte mingil juhul muuta. Oma soovid anti tulevasele rahvasaadikule kaasa, kui ta valituks osutub. Küsiti muidki maailma-asju, räägiti vajadusest valimisseadust muuta, tuletati Tarandi-efekti meelde, kiruti erakondi ning ülemäärast võimu omavaid riigiametnikke. Kokkuvõttes said meie külamehed-jahimehed rohkem rääkida kui külla tulnud saadikukandidaat.